Diari Oficial de la Generalitat Valenciana


Sumari del DOGV 9135, del 26-07-2021 (2021/8068)

Informació pública de sol·licitud d'ofertes per a la contractació de l'arrendament d'un immoble per a situar personal dels Serveis Centrals de l'Institut Valencià d'Atenció Social i Sanitària (IVASS) a la ciutat de València, per contractació directa (exp. IV-CD03/2021).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8068


Organisme emissor
:   Institut Valencià d'Atenció Social i Sanitaria

Tipus de document
:   Anunci

Informació pública de sol·licitud d'ofertes per a la contractació de l'arrendament d'un immoble per a situar personal dels Serveis Centrals de l'Institut Valencià d'Atenció Social i Sanitària (IVASS) a la ciutat de València, per contractació directa (exp. IV-CD03/2021). [2021/8068]  
L'Institut Valencià d'Atenció Social i Sanitària està interessat a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble per a albergar cinquanta persones treballadores dels Serveis Centrals de l'IVASS.  
  
I. Condicions de l'arrendament  
1. Característiques de l'immoble  
Local en planta baixa, amb una superfície aproximada de 750 metres quadrats útils, situat a la ciutat de València, pròxim als Serveis Centrals de l'IVASS, situats al carrer d'Amadeu de Savoia, 2, ben comunicat amb transport públic.  
Aquesta planta baixa haurà de tindre, almenys, dos punts d'accés i ser accessible almenys una de les entrades.  
L'immoble haurà d'estar convenientment climatitzat (fred i calor), dotat de nombrosos punts de xarxa i endolls per a connectar-hi els diferents dispositius necessaris per al desenvolupament del treball dels professionals de l'IVASS.  
L'immoble haurà de presentar amplis finestrals que afavorisquen la il·luminació natural i la ventilació del centre, a més que totes les dependències i sales hauran d'estar correctament il·luminades.  
Quant a les dependències necessàries mínimes amb les quals ha de comptar l'immoble, aquestes són:  
- Zona de recepció, atenció al públic i espera en l'entrada de l'immoble.  
- 2 sales de visites, amb mampara desmuntable.  
- Despatx per al responsable del servei.  
- 2 sales diàfanes.  
- Un espai polivalent (cuina/magatzem o zona office).  
- Zona de reprografia.  
- Habitació de servidors refrigerada.  
- Espai destinat a sala de reunions amb capacitat per a albergar fins a 10-12 persones.  
- Habitació de neteja.  
- 2 lavabos per a treballadors amb pila i WC d'almenys 3 metres i mig quadrats.  
- Sala d'informàtica d'almenys 10 metres quadrats.  
- Quadre elèctric general de distribució.  
- Persianes elèctriques en totes les finestres i portes.  
- Intèrfon en zona de recepció.  
- Instal·lació sistema contra incendis amb central de detecció, alarma i extintors.  
- Instal·lació d'alarma antirobatori amb central de detecció i alarma.  
- Alta en subministraments d'aigua i llum.  
2. Termini de duració del contracte: 1 any, renovable fins a un període màxim de 5 anys.  
3. Període de carència oferit: es valorarà l'exoneració del pagament de les rendes per obres de reforma i adequació de les instal·lacions.  
  
4. Import màxim de la renda mensual: huit mil euros (8.000.00), IVA exclòs.   
5. Despeses de comunitat: seran per compte de la part arrendadora.  
6. Revisió de preus: no es permet.  
7. Impost de béns immobles: seran per compte de la part arrendadora.  
  
II. Informació i contacte  
- Dependència: Àrea de Contractacions i Assumptes Generals dels Serveis Centrals de l'IVASS.  
- Domicili: Amadeu de Savoia, 2. CP 46251. València.  
- Telèfon: 279 716 011.  
- Correu electrònic: contratacion\_fjaoe@ndb.wi  
  
III. Documentació a presentar  
Els interessats hauran d'aportar:  
- Oferta econòmica del titular de la propietat signada electrònicament.  
- Acreditació de la titularitat de l'immoble l'arrendament del qual es pretén realitzar, mitjançant un certificat de domini i càrregues del Registre de la Propietat o nota simple informativa.  
- Certificació cadastral o últim rebut d'IBI.  
- Certificat de l'Ajuntament amb la normativa urbanística aplicable i els usos permesos.  
- Fotocòpia del NIF del/de la propietari/ària o NIF de l'entitat, si és el cas.  
- Si la part arrendadora és una persona jurídica, escriptures de constitució de la societat i de nomenament d'administradors/res i, si és el cas, d'apoderament, així com NIF de qui actue en representació de l'entitat.  
- Declaració responsable de no estar incurs/a en cap de les prohibicions i incompatibilitats per a contractar amb l'Administració signada electrònicament.  
- Adreça electrònica habilitada per a realitzar les comunicacions i notificacions de l'expedient.  
- Certificat de l'administrador/a de la comunitat de propietaris, acreditatiu d'estar al corrent en les despeses de la comunitat quan l'immoble forme part de propietat horitzontal, i si està constituïda la comunitat, estatuts d'aquesta.  
  
IV. Termini per a realitzar propostes  
Set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
V. Lloc de presentació  
Les ofertes es dirigiran a l'Àrea de Contractacions dels Serveis Centrals de l'IVASS, mitjançant un correu electrònic a contratacion\_lebnx@ngm.wr, així com a través de qualsevol de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de juliol de 2021.- La directora general de l'Institut Valencià d'Atenció Social i Sanitària (p.d. R de la presidenta de l'IVASS de 22 de maig de 2013; DOGV 7051, 21.06.2013): Noelia Martí Beltrán.